# 1989: Den alternative forklaring på murens fald

I 2014 laver den danske dokumentarisk Anders Østergaard en film, der giver en alternativ vinkel på årsagerne til murens fald.

Filmen udspiller sig som et storpolitisk drama om Jerntæppets sammenbrud med udgangspunkt i Ungarn. En ung teknokrat, Miklós Neméth, hentes ind som ny premierminister. Han skal redde Ungarns fortvivlende økonomi og beslutter at stryge det massive - og dyre - grænseanlæg mod Vest. Han erfarer snart, at han med den beslutning har sat sig op imod drabelige modstandere. Imens lader et ungt par i Østtyskland sig opmuntre af rygterne om, at den ungarnske grænse vil blive åbnet i forbindelse med den pan-europæiske picnic. De beslutter at prøve lykken, men vikles ind i den politiske magtkamp, der udspiller sig bag lukkede døre i Østblokken. Den unge mand dræbes af skud på grænsen, en begivenhed, der paradoksalt nok fremskynder Neméths endelige beslutning og murens fald.

Østergaards film vakte opsigt, ikke mindst på grund af hans nyskabende blanding af interviews, historiske kildeklip og voice-overs lagt ind over rigtige personer. Han insisterer dog på, at hans dialog er baseret på primært Neméths erindringer og historiske kilder.

Læg især mærke til 2 klip

* 5.30-12.30: Nehmet bliver udnævnt, træffer beslutning om at sløjfe jernmuren
* 24.30-31.30: Møde mellem Nehmet og Gorbatjov

Hele filmen igennem

* Hold øje med de filmiske virkemidler. Hvilke effekter bruges der, hvorfor bruges de? Overvej hvorvidt vi kan bruge filmen til noget.
* Hvordan fremstilles forholdet mellem Sovjetunionen og Ungarn? Hvilken forklaring giver Nehmet på sine handlinger?
* Hvilket historiesyn ligger der i filmen? Hvilke drivkræfter peger filmen på? Giv eksempler